มีตุ่มขึ้นแล้วเป็นแผลเล็กๆมีน้ำใสใสออกมา เวลาแผลโดนน้ำจะเจ็บครับ ผมอยากรู้ว่าผมเป็นอะไรครับ ภาพครับ 
สวัสดีค่ะ การวินิจฉัยที่เป็นไปได้-เริมที่อวัยวะเพศ อาจเคยมีประวัติเป็นตุ่มน้ำใสลักษณะนี้เป็นๆหายๆมาก่อน ปวดแสบปวดร้อนเวลาตุ่มแตกออก เป็นโรคติดต่อทางเพศสัมพันธ์-ตุ่มน้ำใสจากการแพ้เช่นแพ้สบู่ น้ำหอม สารในเสื้อผ้า-งูสวัดบริเวณอวัยวะเพศ-โรคติดต่อทางเพศสัมพันธ์อื่นๆเช่นหนองในแท้ หนองในเทียม มักมีอาการปัสสาวะแสบขัดหรือมีหนองปนร่วมด้วยแนะนำว่าถ้าปวดแสบที่ตุ่มมาก ปัสสาวะแสบขัด หรือมีไข้ร่วมด้วย ควรไปพบแพทย์ เนื่องจากอาจจะต้องมีการเอาน้ำในตุ่มไปตรวจดูเพิ่มเติมว่าเป็นเชื้อเริมจริงหรือไม่ ถ้าใช่ควรได้รับยาฆ่าเชื้อไวรัสมารับประทานค่ะการดูแลตัวเองเบื้องต้น ไม่ไปแกะเกาตุ่มเอง งดการมีเพศสัมพันธ์ รักษาความสะอาดที่อวัยวะเพศด้วยน้ำเปล่าสะอาด